rejauldu/bengali-wikipedia huggingface dataset:
ফকল্যান্ড দ্বীপপুঞ্জ হল দক্ষিণ আটলান্টিক মহাসাগরে অবস্থিত যুক্তরাজ্যের অন্তর্গত একটি দ্বীপপুঞ্জ। ব্রিটিশ শাসিত অঞ্চল হওয়ার কারণে ফকল্যান্ড দ্বীপপুঞ্জ প্রধানত খ্রিস্টান অধ্যুষিত এবং ইসলাম সেখানে একটি সংখ্যালঘু ধর্ম। দ্বীপপুঞ্জের মোট ৩,০০০ জনসংখ্যার মধ্যে মুসলিমদের সংখ্যা প্রায় ১০ জন, যা মোট জনসংখ্যার ০.৩%। Falkland Islands (Islas Malvinas)  ফকল্যান্ড দ্বীপপুঞ্জে ইসলাম ও মুসলিমদের ইতিহাস তুলনামূলকভাবে নতুন এবং এ ব্যাপারে তথ্যও খুবই সীমিত। যদিও বর্তমান সেখানে মুসলিমদের সংখ্যা খুবই কম, তবে অভিবাসনের কারণে ভবিষ্যতে এই সংখ্যা কিছুটা বৃদ্ধি পেতে পারে বলে ধারণা করা হয়।  দ্বীপপুঞ্জটি ব্রিটিশ শাসিত হওয়ায় মুসলিম জনগোষ্ঠীর সামাজিক ও ধর্মীয় কর্মকাণ্ডের প্রসার এখনো সীমাবদ্ধ রয়ে গেছে।    ইতিহাস  ফকল্যান্ড দ্বীপপুঞ্জ ইতিহাসের বেশিরভাগ সময়জুড়ে এটি ইউরোপীয় বংশোদ্ভূত খ্রিস্টানদের আবাসভূমি হিসেবে ছিল। মুসলিম জনগোষ্ঠীর উপস্থিতি এখানে দীর্ঘদিন ধরে অনুপস্থিত ছিল।  ১৯০১ সালের ব্রিটিশ জনগণনা অনুযায়ী, ফকল্যান্ড দ্বীপপুঞ্জে কোনো মুসলমানের উপস্থিতির তথ্য পাওয়া যায়নি। দীর্ঘ সময় ধরে এটি একটি বিচ্ছিন্ন দ্বীপ হিসেবে ছিল, যেখানে মূলত ব্রিটিশ ও কিছু লাতিন আমেরিকীয় অভিবাসী বসবাস করতেন। তবে ১৯৮৬ সালের জনগণনায় প্রথমবারের মতো দ্বীপপুঞ্জে দুইজন মুসলমানের উপস্থিতি নথিভুক্ত করা হয়। তবে এই দুই ব্যক্তি কারা ছিলেন বা তারা কীভাবে সেখানে পৌঁছেছিলেন, সে সম্পর্কে নির্দিষ্ট তথ্য পাওয়া যায়নি।  একটি পরিসংখ্যানে দেখানো হয়েছে যে, ফকল্যান্ড দ্বীপপুঞ্জে মুসলিম জনসংখ্যা ১৯০১ সালে শূন্য থেকে বৃদ্ধি পেয়ে ২০০৬ সালে নয়জন বা মোট জনসংখ্যার ০.৩% হয়েছে এবং তারা সবাই পূর্ব ফকল্যান্ডে বসবাস করেন। ২০০৬ সালের পর সেখানে বসবাসরত মুসলিমদের সংখ্যা ৯ জনে পৌঁছায়।  জন্মস্থানের ভিত্তিতে বিবেচনা করা হলে:   ১৯৮৬: ফকল্যান্ডে মুসলিম সংখ্যাগরিষ্ঠ দেশে জন্মগ্রহণকারী ব্যক্তি ছিলেন ২ জন (ইরান ও সংযুক্ত আরব আমিরাত), যা মোট জনসংখ্যার ০.১%।  ১৯৯১: এই সংখ্যা বেড়ে ৩ জন হয়; একজন সেনেগালে জন্মগ্রহণ করেন এবং অপর দু’জন সংযুক্ত আরব আমিরাতে।  ১৯৯৬: তখনও মুসলিম সংখ্যাগরিষ্ঠ দেশে জন্মগ্রহণকারীদের সংখ্যা ছিল ৩ জন; দুইজন ইন্দোনেশিয়ায় এবং একজন সংযুক্ত আরব আমিরাতে জন্মগ্রহণ করেন।  ২০০১: তখনো তারা ৩ জন ছিলেন। তবে তাদের জন্মস্থান ছিল যথাক্রমে ইরান, মালয়েশিয়া ও সংযুক্ত আরব আমিরাত।   ফকল্যান্ড দ্বীপপুঞ্জের জনসংখ্যাও খুবই সীমিত। ২০২২ সালের হিসাবে এর মোট জনসংখ্যা প্রায় ৩০০০–৩,৫০০ জনের মতো। দ্বীপপুঞ্জটি পূর্বে ব্রিটিশ সাম্রাজ্যের অংশ হওয়ায় এখানকার প্রধান ধর্ম হল খ্রিস্টধর্ম। মুসলিম সম্প্রদায়ের সংখ্যা এতই নগণ্য যে, সেখানে কোনো মসজিদ, ইসলামি কেন্দ্র বা সাংগঠনিক কার্যক্রমের অস্তিত্ব পাওয়া যায় না। তবে ২১তম শতাব্দীতে অভিবাসনের ফলে কিছু সংখ্যক মুসলমান দ্বীপে বসতি স্থাপন করেছেন বলে ধারণা করা হয়।    ইসলামি অবকাঠামো ও সংস্কৃতি  ফকল্যান্ড দ্বীপপুঞ্জে এখন পর্যন্ত কোনো মসজিদ বা ইসলামি কেন্দ্র স্থাপিত হয়নি। যেহেতু দ্বীপপুঞ্জটি ক্ষুদ্র এবং জনসংখ্যাও কম; তাই এখানে ইসলামের ব্যাপক প্রসার ঘটেনি। মুসলিম বাসিন্দারা তাদের ধর্মীয় কার্যক্রম ব্যক্তিগতভাবে পালন করে থাকেন বলে ধারণা করা হয়।    আরো দেখুন    দেশ অনুযায়ী ইসলাম  ওশেনিয়ায় ইসলাম  মার্কিন যুক্তরাষ্ট্রে ইসলাম   তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:যুক্তরাজ্যে ইসলাম
২০১৪–১৫ বাংলাদেশ চ্যাম্পিয়নশিপ লিগ (স্পন্সরশিপের কারণে মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪-১৫ নামেও পরিচিত) ছিল বাংলাদেশ চ্যাম্পিয়নশিপ লিগের ৪র্থ মৌসুম, বাংলাদেশের দ্বিতীয়-স্তরের পেশাদার ফুটবল লিগ। লিগ ২৬ নভেম্বর ২০১৫ এ শুরু হয়ে থেকে ২৮ জানুয়ারি ২০১৬ এ শেষ হয়েছিল।  লিগ টেবিল  তথ্যসূত্র  বহিঃসংযোগ  মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪–১৫   বাংলাদেশ চ্যাম্পিয়নশিপ লিগ ২০১৪/১৫  মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪-১৫ ফিক্সচার  বিষয়শ্রেণী:বাংলাদেশ চ্যাম্পিয়নশিপ লিগ মৌসুম বিষয়শ্রেণী:২০১৪–১৫-এ এশীয় ফুটবল লিগ বিষয়শ্রেণী:২০১৪-এ বাংলাদেশী ফুটবল বিষয়শ্রেণী:২০১৫-এ বাংলাদেশী ফুটবল
টমাস হ্যারিয়ট () (অক্সফোর্ড, আনু. ১৫৬০ – লন্ডন, ২ জুলাই, ১৬২১) — ছিলেন একজন ইংরেজ জ্যোতির্বিদ, গণিতবিদ, নৃতত্ত্ববিদ এবং অনুবাদক। গ্যালিলিওর আগে তিনি টেলিস্কোপ বা দূরবীক্ষণ যন্ত্রের সাহায্যে মহাকাশ পর্যবেক্ষণের কাজে হাত দেন।ধীমান দাশগুপ্ত, বিজ্ঞানী চরিতাভিধান, দ্বিতীয় খণ্ড, বাণীশিল্প, কলকাতা; প্রথম প্রকাশঃ এপ্রিল ১৯৯৭; পৃষ্ঠা-২৪৯  ১৫৮০ সালে অক্সফোর্ড থেকে স্নাতক ডিগ্রী অর্জন করার পর, হ্যারিয়ট প্রথম গণিত গৃহশিক্ষক হিসেবে স্যার ওয়াল্টার রালে তাকে নিয়োগ দেন। তিনি তখন জ্যোতির্বিজ্ঞান / জ্যোতিষশাস্ত্রে ন্যাভিগেশানাল দক্ষতা প্রদান করে তার জ্ঞান ব্যবহার করছেন। রালের জাহাজ ডিজাইন সাহায্য করছেন এবং তার একাউন্টেন্ট হিসেবে নিয়জিত ছিলেন রালের সঙ্গে তার অভিযানের আগে, হ্যারিয়ট নেভিগেশন বিষয়ে একটি গ্রন্থ লিখেছিলেন।Jehlen, Myra & Michael Warner (1997) The English Literatures of America, 1500-1800, Routledge (UK) p.64, .   তথ্যসূত্র   উৎসসমূহ  Thomas Harriot: Trumpeter of Roanoke   Thomas Harriot  বহিঃসংযোগ  Harriot, Thomas  The first full biography of Thomas Hariot by Henry Stevens of Vermont 1900 Thomas Hariot, the Mathematician, the Philosopher and the Scholar  Henry Stevens The first biographer of Thomas Hariot (1900)  The Englishman who beat Galileo  The Soft Logic of Thomas Harriot    Annotated Translation of Harriot's Praxis by Ian Bruce A Briefe and True Report of the New Found Land of Virginia from American Studies at the University of Virginia.  Thomas Harriot’s Artis analyticae praxis : an English translation with commentary / Muriel Seltman, Robert Goulding, editors and translators, New York: Springer, 2007    The Thomas Harriot Seminar   A Brief and True Report of the New Found Land of Virginia (1588) online pdf text edition  UK Telescope400 Event (26 July 2009)   The Harriot Voyages of Discovery Lecture Series at East Carolina University   The Thomas Harriot College of Arts and Sciences at East Carolina University, Greenville, NC  Thomas Harriot Quintessential Renaissance Scholar Account of the Roanoke settlements  বিষয়শ্রেণী:১৫৬০-এ জন্ম বিষয়শ্রেণী:১৬২১-এ মৃত্যু বিষয়শ্রেণী:ইংরেজ বিজ্ঞানী বিষয়শ্রেণী:ইংরেজ জ্যোতির্বিদ বিষয়শ্রেণী:অক্সফোর্ডের ব্যক্তি বিষয়শ্রেণী:১৫৬০-এর দশকে জন্ম বিষয়শ্রেণী:পরমাণুবাদী বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:ব্রিটিশ বৈজ্ঞানিক যন্ত্র নির্মাতা
সুস্থ যকৃৎ বা লিভার সম্পর্কে সচেতনতা বৃদ্ধি এবং এর অসুস্থতার প্রতি দৃষ্টি আকর্ষণ করার জন্য প্রতি বছর ১৯ এপ্রিল বিশ্ব যকৃৎ দিবস পালিত হয়। মানুষের শরীরের দেহত্বকের  পরে, যকৃৎ হল দ্বিতীয় বৃহত্তম অঙ্গ এবং মস্তিষ্কের পরে, এটি সবচেয়ে জটিল অঙ্গ। যকৃৎ আমাদের শরীরের সঠিকভাবে কাজ করার জন্য প্রয়োজনীয় বিভিন্ন প্রক্রিয়ার দায়িত্বে থাকে। এই গুরুত্বপূর্ণ অঙ্গটির যেকোনো ত্রুটি উল্লেখযোগ্য স্বাস্থ্যগত উদ্বেগের কারণ হতে পারে। ফলস্বরূপ, হেপাটাইটিস, লিভার সিরোসিস এবং ক্যান্সার সহ বড় ধরনের অসুস্থতা এড়াতে আমাদের লিভারের যথাযথ যত্ন নেওয়া অত্যন্ত গুরুত্বপূর্ণ।  ইতিহাস লিভার-সম্পর্কিত রোগের ক্রমবর্ধমান বোঝা এবং প্রাথমিক সনাক্তকরণ এবং প্রতিরোধের প্রয়োজনীয়তার প্রতি বিশ্বব্যাপী মনোযোগ আকর্ষণের জন্য বিশ্ব লিভার দিবস প্রতিষ্ঠা করা হয়েছিল। ২০১০ সালে ইউরোপীয় অ্যাসোসিয়েশন ফর দ্য স্টাডি অফ দ্য লিভার (EASL) দ্বারা এটি শুরু হয়েছিল। ১৯৬৬ সালে EASL গঠনের সাথে এই দিনটি মিলে যায়। লিভারের কার্যকারিতা, হেপাটাইটিস, ফ্যাটি লিভার, সিরোসিস এবং লিভার ক্যান্সারের মতো সাধারণ লিভারের ব্যাধি এবং লিভারের স্বাস্থ্যের উপর প্রভাব ফেলতে পারে এমন জীবনধারার পছন্দ সম্পর্কে মানুষকে শিক্ষিত করার লক্ষ্যে জনস্বাস্থ্য প্রচারণার অংশ হিসাবে এই দিবসটি শুরু হয়েছিল।   গুরুত্ব যকৃৎ রোগ প্রতিরোধ ক্ষমতা, হজম, বিপাক, পুষ্টি সঞ্চয়, রেচন এবং অন্যান্য গুরুত্বপূর্ণ ক্রিয়াকলাপের জন্য দায়ী। আমাদের দেহের সুস্থতা বজায় রাখার জন্য, যকৃৎ গুরুত্বপূর্ণ ভূমিকা নেয়। এটি পিত্ত নিঃসরণ করে, একটি হজম তরল যা লিপিড হজমে সহায়তা করে। রক্ত জমাট বাঁধাও লিভার দ্বারা নিয়ন্ত্রিত হয়, যা একটি অপরিহার্য কাজ। এটি রক্ত সঞ্চালন থেকে ওষুধ এবং অন্যান্য বিষাক্ত পদার্থ অপসারণে সহায়তা করে। রোগজীবাণু নির্মূল করে, যকৃৎ শরীরকে অসুস্থতা থেকে রক্ষা করে। এই গুরুত্বপূর্ণ অঙ্গটির সুস্থতা বজায় রাখার জন্য এবং উপযুক্ত সচেতন হওয়ার জন্য প্রচার  এবং ব্যবস্থা গ্রহণ হল বিশ্ব যকৃৎ দিবসের গুরুত্ব। লিভার, যদিও প্রায়শই হালকাভাবে নেওয়া হয়, মানবদেহের সবচেয়ে গুরুত্বপূর্ণ অঙ্গগুলির মধ্যে একটি। এটি বিষাক্ত পদার্থ ফিল্টার করে, ওষুধ বিপাক করে, পুষ্টি সঞ্চয় করে এবং হজমে সহায়তা করার জন্য পিত্ত তৈরি করে । ফ্যাটি লিভারের সাধারণ লক্ষণগুলির মধ্যে রয়েছে ক্লান্তি, পেটের উপরের অংশে অস্বস্তি এবং হালকা জন্ডিস - যদিও প্রায়শই, এটি অগ্রগতি না হওয়া পর্যন্ত নীরব থাকে। দুর্ভাগ্যবশত, লিভার রোগ প্রায়শই প্রাথমিক পর্যায়ে কোনও লক্ষণ দেখায় না, যে কারণে সচেতনতা এবং প্রতিরোধমূলক যত্ন এত গুরুত্বপূর্ণ।  লক্ষ্য  বিশ্ব যকৃৎ দিবসের লক্ষ্য কী তা এখানে তুলে ধরা হল:  লিভার সম্পর্কিত রোগ সম্পর্কে সচেতনতা বৃদ্ধি করা।  লিভারের কার্যকারিতা বৃদ্ধির জন্য স্বাস্থ্যকর খাদ্যাভ্যাস গড়ে তোলা ।  ঝুঁকিপূর্ণ ব্যক্তিদের নিয়মিত স্ক্রিনিং উৎসাহিত করা।  পুষ্টি কীভাবে লিভারের রোগ নিয়ন্ত্রণে সাহায্য করতে পারে সে সম্পর্কে জনসাধারণকে শিক্ষিত করা।  লিভারের স্বাস্থ্য রক্ষা করে এমন জীবনধারার পরিবর্তনগুলিকে অনুপ্রাণিত করা।  ২০২৫ সালের প্রতিপাদ্য ২০২৫ সালের বিশ্ব যকৃৎ দিবসের প্রতিপাদ্য হল: খাদ্যই ঔষধ। আমরা উদযাপন করি যে কীভাবে সুষম পুষ্টি লিভারের স্বাস্থ্যের জন্য একটি যুগান্তকারী পরিবর্তন আনতে পারে। ফলমূল, শাকসবজি, গোটা শস্য এবং চর্বিহীন প্রোটিন সমৃদ্ধ একটি সুষম খাদ্য রোগ প্রতিরোধে সহায়তা করে এবং লিভারের কার্যকারিতা সমর্থন করে।   তথ্যসূত্র   বিষয়শ্রেণী:সচেতনতা দিবস বিষয়শ্রেণী:এপ্রিল উদ্‌যাপন বিষয়শ্রেণী:যকৃৎ
সিনস অব রোম (ইংরেজি: Sins of Rome, ) হল ১৯৫৩ সালে মুক্তিপ্রাপ্ত এবং রিকার্ডো ফ্রেডা পরিচালিত একটি ঐতিহাসিক নাটকীয় চলচ্চিত্র। ছবিটি স্পার্টাকাসের জীবনকাহিনির ছায়া অবলম্বনে নির্মিত। ছবির নেগেটিভের স্বত্ব এবং কপিগুলি কিনে নিয়েছিলেন স্ট্যানলি কুবরিকের ১৯৬০ সালে মুক্তিপ্রাপ্ত স্পার্টাকাস ছবির প্রযোজকেরা কিনে নেন, যাতে ছবিটি মুক্তি পেয়ে কুব্রিকের ছবির বাণিজ্যিক সাফল্যের পথে অন্তরায় না হতে পারে। এই কারণে সিনস অব রোম প্রায় তিরিশ বছর অ-মুক্তিপ্রাপ্ত অবস্থায় ছিল।  কাহিনি-সারাংশ খ্রিস্টপূর্ব ৭৪ অব্দে সুন্দরী ক্রীতদাসী আমিতিসকে উদ্ধার করতে গিয়ে থ্রেসীয় বংশোদ্ভূত রোমান সৈনিক স্পার্টাকাস ক্রাসাসের হাতে ধরা পড়েন এবং ক্রাসাস স্পার্টাকাসকে ক্রীতদাসে পরিণত করেন। স্পার্টাকাস লেন্টুলাসাসের গ্ল্যাডিয়েটর-দলের অন্তর্ভ্যক্ত হন এবং বার বার তিনি পলায়নের চেষ্টা করেন। গ্ল্যাডিয়েটরেরা যখন বিদ্রোহ ঘোষণা করেন, তখন স্পার্টাকাস তাঁদের নেতৃত্ব দেন এবং গ্ল্যাডিয়েটরদের সঙ্গেই রোম পরিত্যাগ করেন। রুফাসের সৈনিকেরা যখন পাহারা দিচ্ছিল, তখন তাদের হাতে আহত হয়ে স্পার্টাকাস ক্রাসাসের তরুণী কন্যা সাবিনার আশ্রয় নেন। সাবিনা স্পার্টাকাসের প্রেমে পড়ে যান। সুস্থ হওয়ার পর স্পার্টাকাস নিজের লোকেদের কাছে ফিরে আসেন এবপ্নগ রুফাসের দুর্ভেদ্য শিবিরের বিরুদ্ধে অভিযান চালিয়ে সাফল্য অর্জন করেন। এই অপ্রত্যাশিত পরাজয়ে সেনেট চমকে ওঠে। ক্রাসাস স্পার্টাকাসকে ডেকে পাঠিয়ে তাঁর ও তাঁর অনুগামীদের স্বাধীনতা দেওয়ার প্রতিশ্রুতি দেন। এদিকে বিদ্রোহীরা তাদের নেতাদের অনুপস্থিতিতে অস্থির হয়ে রোমান বাহিনীকে আক্রমণের সিদ্ধান্ত নেয়। স্পার্টাকাস তাদের সঙ্গে যোগ দেয় এবং যুদ্ধে নিহত হয়। এই ঘটনার পর ক্রীতদাসেদের ব্যাপক হারে হত্যা করা হয়।   অভিনেতা-অভিনেত্রী   মাসিমো গিরোতি - স্পার্টাকাস  লুডমিলা চেরিনা - আমিতিস  জিয়ানা মারিয়া কানালে - সাবিনা  ইভেস ভিনসেন্ট - ওশনোমাস  কার্লো মিনচি - মার্কাস লিসিনিয়াস ক্রাসাস  কার্লো গিউসতিনি - আরতোরিগে  তেরেসা ফ্র্যাঞ্চিনি - স্পার্টাকাসের মা  ভিত্তোরিও স্যানিপোলি - মার্কাস ভাইরিলিয়াস রুফাস  আমবার্তো সিলভেসত্রি - লেন্টুলাস   রেনাতো বালদিনি - গ্ল্যাডিয়েটর  নেরিও বারনার্ডি    সিজারি বেতারিনি  মুক্তি সিনস অব রোম ছবিটি স্পার্টাকো নামে ১৯৫৩ সালের ২৮ জানুয়ারি এ.পি.আই. কর্তৃক ইতালিতে মুক্তি পায়। ইতালিতে ছবিটির মোট আয় ছিল ৪৫০ মিলিয়ান ইতালীয় লিরা। ছবিটি মার্কিন যুক্তরাষ্ট্রে সিনস অব রোম এবং যুক্তরাজ্যে স্পার্টাকাস দ্য গ্ল্যাডিয়েটর নামে মুক্তিলাভ করে।  তথ্যসূত্র  উল্লেখপঞ্জি    বহিঃসংযোগ        বিষয়শ্রেণী:১৯৫৩-এর চলচ্চিত্র বিষয়শ্রেণী:পেপলাম চলচ্চিত্র বিষয়শ্রেণী:রিকার্ডো ফ্রেডা পরিচালিত চলচ্চিত্র বিষয়শ্রেণী:স্পার্টাকাসের সাংস্কৃতিক চিত্রায়ণ বিষয়শ্রেণী:সোর্ড-অ্যান্ড-স্যান্ডাল চলচ্চিত্র বিষয়শ্রেণী:ফরাসি সাদা-কালো চলচ্চিত্র বিষয়শ্রেণী:ইতালীয় সাদা-কালো চলচ্চিত্র বিষয়শ্রেণী:ইতালীয় ঐতিহাসিক নাটকীয় চলচ্চিত্র বিষয়শ্রেণী:ফরাসি ঐতিহাসিক নাটকীয় চলচ্চিত্র
আমব্রো আন্তর্জাতিক ফুটবল সামগ্রী প্রস্তুতকারী প্রতিষ্ঠান। এটি ইংল্যান্ডের গ্রেটার ম্যানচেস্টারে অবস্থিত। কোম্পানিটি ২০০৭ সালে নাইকি দ্বারা কেনার পর ২০১২ সাল থেকে, মার্কিন কোম্পানি আইকনিক্স ব্র্যান্ড গ্রুপের Umbro at Iconix Brand website , retrieved 11 February 2013 একটি সহযোগী প্রতিষ্ঠান।   তথ্যসূত্র    বহিঃসংযোগ   Umbro Italy  Umbro.com  Umbro.co.uk  Umbro Ireland   Umbro Norway  Umbro Brazil  Umbro by Kim Jones  Umbro PLC  Umbro Teamwear  Football Boots  One Love: The Football Art Prize  বিষয়শ্রেণী:যুক্তরাজ্যের জুতা কোম্পানি বিষয়শ্রেণী:১৯২৪-এ ইংল্যান্ডে প্রতিষ্ঠিত বিষয়শ্রেণী:যুক্তরাজ্যের ক্রীড়া সামগ্রী প্রস্তুতকারক বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি বিষয়শ্রেণী:ক্রীড়া সামগ্রী মার্কা বিষয়শ্রেণী:ইংল্যান্ডের পোশাক কোম্পানি বিষয়শ্রেণী:ইংরেজ মার্কা বিষয়শ্রেণী:ক্রীড়া পোশাক মার্কা বিষয়শ্রেণী:১৯২৪-এ প্রতিষ্ঠিত প্রস্তুতকারক কোম্পানি বিষয়শ্রেণী:২০০৭-এ অধিগ্রহণ ও একত্রীকরণ বিষয়শ্রেণী:২০১২-এর অধিগ্রহণ ও একত্রীকরণ
থাম্ব| উইলিয়াম হেনরি প্লেফেয়ার, এডিনবরা বিশ্ববিদ্যালয়: প্রতিটি পাথরের খণ্ডের ঢালু প্রান্তগুলি কাঁধকোণগুলির উপর প্রাধান্য দেয়। এর একটি বাঁকা ভীত রয়েছে। প্রতিটি খিলানের শিরে একটি অর্ধবৃত্ত আছে। কাঁধকোণ হলো একটি কীলাকৃতির উপাদান, যা পাথর দিয়ে তৈরী করা হয়। এটি খিলান বা খিলান তৈরিতে ব্যবহৃত হয়। গুরুত্বের দিক দিয়ে খিলান বা ভল্টের প্রতিটি ইউনিট একটি কাঁধকোণ। যেমন শিরকোণ বা ধারকোণ। শিরকোণ হলো একটি খিলানের শিরে কেন্দ্রের পাথর। ধারকোণ হলো প্রতিটি পাথরের পাশের ও নিচের অংশ। খিলানের বক্ররেখার পাচিল উল্লম্ব থাকে এবং সৌন্দর্য বৃদ্ধি করে। শিরকোণ প্রায়ই সাজানো ও বড় আকারের হয়। কখনো বর্ধিত এবং কখনও কখনও সামান্য বাদ দেওয়া হয়। ১৬ শতকের ইউরোপীয় প্রাসাদী খিলানে প্রায়শই শিরকোণ পাওয়া যায়। এটি জিউলিও রোমানোর দ্বারা শুরু হয়েছিল। তিনি চৌকাঠের পরিবর্তে আয়তক্ষেত্রাকার খোলার উপরে কাঁধকোণ ব্যবহার করার ধারাতা শুরু করেছিলেন (পালাজো স্ট্যাটি ম্যাকারানি, রোম, প্রায় ১৫২২)।  প্রতিটি কীলাকৃতির কাঁধকোণ উপরে ভরের খোঁচা একপাশে ঘুরিয়ে দেয়। এটি এক পাথর থেকে অন্য পাথরের ধারকোণ নীচের দিকে স্থানান্তরিত করা হয়, যা অনুভূমিক এবং সমর্থনগুলিতে থ্রাস্ট প্রেরণ করে। কাঁধকোণের খিলানগুলি সুন্দরভাবে সৌন্দর্য বৃদ্ধি করে এবং একটি খিলান সেতুর পাথরের সংকোচনের শক্তির সর্বাধিক সুবিধা গ্রহণ করে। একটি কাঁধকোণের বাইরের সীমানা অতিরিক্ত হিসাবে থাকে।  ভিসিগোথিক এবং মুরিশ স্থাপত্য ঐতিহ্যে, কাঁধকোণগুলি প্রায়ই বিকল্প রঙের হয়ে থাকে। সাধারণত লাল ও সাদা রঙের হয়। এটি কখনও কখনও রোমান স্থাপত্যেও পাওয়া যায়।  ১৮ ও ১৯ শতকে, ব্রিটিশদের তৈরী ইট পাথরগুলো দিয়ে তৈরি এর আকৃতি নিচ থেকে উপরের দিকে উল্লম্ব মর্টারকে একত্রিত করে, যা উপবৃত্তাকার খিলান তৈরি করে। এই জাতীয় খিলানে ব্যবহৃত ইটগুলিকে প্রায়শই "ভাউসোয়ার" হিসাবে উল্লেখ করা হয়।   আরো দেখুন    স্থাপত্যের শব্দকোষ   তথ্যসূত্র   বিষয়শ্রেণী:ইসলামি স্থাপত্য উপাদান বিষয়শ্রেণী:মুরিশ স্থাপত্য বিষয়শ্রেণী:স্থাপত্য ইতিহাস বিষয়শ্রেণী:স্থাপত্য উপাদান বিষয়শ্রেণী:ইট-পাথরের নির্মাণকাজ বিষয়শ্রেণী:খিলান ও গুপ্তকক্ষ
লেগং হল বালিনিজ নৃত্যের একটি রূপ। এটি একটি পরিমার্জিত নৃত্য শৈলী যা আঙুলের জটিল নড়াচড়া, জটিল পদচালনা, অভিব্যক্তিপূর্ণ অঙ্গভঙ্গি এবং মুখের অভিব্যক্তির সমন্বয়ে গড়ে উঠেছে।   উৎপত্তি  সম্ভবত উনিশ শতকে রাজকীয় বিনোদনের জন্য লেগং নৃতের উদ্ভব  হয়েছিল। কিংবদন্তি আছে যে সুকাওয়াতির এক রাজপুত্র অসুস্থ হয়ে পড়েছিলেন এবং একটি প্রাণবন্ত স্বপ্ন দেখেছিলেন যেখানে দুটি মেয়ে গেমলান সঙ্গীতে নৃত্য পরিবেশন করছিল। সুস্থ হয়ে উঠলে তিনি এ ধরনের নাচ বাস্তবে পরিবেশনের ব্যবস্থা করেন। অন্যরা বিশ্বাস করেন যে লেগং এর উদ্ভব হয়েছে সাংঘ্যং দেদারি থেকে। দেদারি অনুষ্ঠানে দুজন বালিকা থাকে যারা স্বেচ্ছাকৃতভাবে আত্মাকে ধারণ করে। Miguel Covarrubias, Island of Bali. Knopf, 1946. পাবলিক উৎসবেও লেগং নাচ করা হয়। লেগং নৃত্যনাট্য থেকে উদ্ধৃতাংশ পর্যটকদের জন্য পরিবেশন করা হয়।   নৃত্যশিল্পী  ডান|থাম্ব|260x260পিক্সেল| দুই প্রাক-কিশোর মেয়ে লেগং নাচ করছে। ঐতিহ্যগতভাবে, লেগং নৃত্যে সেই বালিকারা ভাগ নিতে পারে, যারা বয়ঃসন্ধিতে পৌঁছায়নি। তারা প্রায় পাঁচ বছর বয়স থেকে কঠোর নৃত্য প্রশিক্ষণ শুরু করে। এই নর্তকীদের সমাজে উচ্চ মর্যাদা দেওয়া হয় এবং তারা সাধারণত রাজকীয় ব্যক্তি বা ধনী বণিকদের স্ত্রী হয়ে ওঠেন।  বিয়ের পর তারা রীতি অনুসারে তাদের নৃত্যচর্চা বন্ধ করে দেয়। যাইহোক, বর্তমান ইন্দোনেশিয়ায় সমস্ত বয়সের নর্তকীরা লেগং নৃত্যে অংশগ্রহণ করতে পারে।  নারীদের পোশাকে পুরুষদেরও লেগং নৃত্যে অংশ নিতে দেখা গেছে    প্রকারভেদ  ঐতিহ্যগতভাবে, পনেরো ধরনের লেগং নৃত্যের কথা জানা যায়। প্রতিটি নৃত্যের প্রদর্শনের অবধি, দেহ আন্দোলন এবং উপস্থাপনার শৈলী ভিন্ন। উল্লেখযোগ্য লেগং নৃত্যের প্রকারগুলি হলঃ    লেগং বাপাং সবাব  লেগং জেবোগ  লেগং ক্র্যাটন  লেগং কুন্তির  লেগং লাসেম  লেগং রাজা সিনা  লেগং সেমারন্দনা  লেগং সুদাসর্না   তথ্যসূত্র   বিষয়শ্রেণী:বালির নৃত্য বিষয়শ্রেণী:ইন্দোনেশিয় লোকনৃত্য
তপতী () হলেন একজন হিন্দু দেবী। তিনি তাপ্তি নদীর দেবী এবং দক্ষিণের মাতৃ-দেবী (সূর্যের বাড়ি) নামেও পরিচিত, যেখানে তিনি পৃথিবীতে তাপ নিয়ে আসেন। কিছু হিন্দু গ্রন্থ অনুসারে, তপতী ছিলেন দেবতা সূর্য এবং দেবী ছায়ার কন্যা।  তপতী নামের আক্ষরিক অর্থ হল "উষ্ণতা", "গরম", "জ্বলন্ত এক"। এটা বলা হয়েছিল যে তিন জগতের কেউ তার সৌন্দর্যে, নিখুঁত বৈশিষ্ট্যে এবং কঠোর ধর্মীয় আত্ম-শৃঙ্খলার সাথে মিল রাখতে পারে না। এই নামটি সম্ভবত সিথিয়ান দেবতা, তবীতী,Cheung, Johnny (2007) Etymological Dictionary of the Iranian Verb (Leiden Indo-European Etymological Dictionary Series; 2), Leiden, Boston: Brill, →ISBN, pages 378–379MacLeod, Sharon (Dec 7, 2013). The Divine Feminine in Ancient Europe: Goddesses, Sacred Women and the Origins of Western Culture. McFarland. p. 116-128.- Retrieved 2018-12-17 এর রানীর সাথে যুক্ত, এবং এটা সম্ভব যে প্রাচীন প্রোটো-ইন্দো-ইরানীয় ধর্মে মূলত একজন প্রভাবশালী অগ্নিদেবী ছিলেন।J.Harmatta: "Scythians" in UNESCO Collection of History of Humanity – Volume III: From the Seventh Century BC to the Seventh Century AD. Routledge/UNESCO. 1996. pg 182  কিংবদন্তি হিন্দু ধর্মগ্রন্থ অনুসারে তপতী তার ভক্তির জন্য বিখ্যাত ছিলেন এবং দেবী, দানব, অপ্সরা বা গন্ধর্ব কেউই তার সৌন্দর্য, স্বভাব বা বেদের জ্ঞানের সমান ছিলেন না। তপতী মূলত মহাভারতে দুই ডজন বার উল্লেখ করা হয়েছে, সম্বরণের স্ত্রী হিসেবে কুরু (কুরু রাজবংশ এবং কুরু রাজ্যের প্রতিষ্ঠাতা) নামে এক পুত্র সন্তান রয়েছে। উভয় চরিত্রের কাহিনী অন্যান্য হিন্দু গ্রন্থ যেমন শ্রীমদ্ভাগবতম্‌ ও পুরাণম্-এও পাওয়া গেছে। এই গ্রন্থগুলি অনুসারে তপতীর বাড়িটি তাপ্তি নদীর তীরে অবস্থিত ছিল।  মহাভারতে, অর্জুন গন্ধর্বকে তপত্য নামের উৎপত্তি সম্পর্কে জিজ্ঞাসা করেছিলেন, তাই গন্ধর্ব বলেছিলেন যে তপতী নামে সূর্যের এক সুন্দর কন্যা ছিল, যাকে তিনি বিয়ে করতে উদ্বিগ্ন ছিলেন। একজন আদি কৌরব রাজা সম্বরণ সূর্যের পূজা করেন এবং তার স্বামী হিসেবে নির্বাচিত হন। একদিন শিকারের জন্য বের হয়ে রাজা তাকে দেখে প্রেমে পড়ে এবং বিয়ের প্রস্তাব দেয় কিন্তু সে তাকে তার বাবার কাছে তার অনুমোদনের জন্য রেফার করে।  এরপর রাজা সূর্যের পূজা শুরু করেন এবং ঋষি বশিষ্ঠের সাহায্য নেন এবং তাকে সূর্যের আগে পাঠান, বশিষ্ঠ তখন সূর্যকে সম্বরণ ও তপতীর বিয়ে অনুমোদন করার জন্য অনুরোধ করেন এবং সূর্য তাতে সম্মত হন।  হিন্দু ধর্মগ্রন্থ অনুসারে, তপতীর নিম্নলিখিত আত্মীয় রয়েছে: সূর্য তার পিতা এবং ছায়া তার মাতা, তিনি ছিলেন যোমীর ছোট বোন এবং তার দুই ভাই ছিল শনি ও যম। উপাসনার রীতি যেহেতু তাপ্তি নদীর নামকরণ করা হয়েছিল সম্ভবত তাপতীর নামে, মানুষ তাকে দেবীর রূপে এবং গুরুত্বপূর্ণ নদীর রূপে পূজা করে, যা হিন্দু গ্রন্থে উল্লেখ করা হয়েছে।  তথ্যসূত্র  বিষয়শ্রেণী:হিন্দু দেবী বিষয়শ্রেণী:হিন্দু দেবদেবী বিষয়শ্রেণী:মহাভারতের চরিত্র বিষয়শ্রেণী:সমুদ্র এবং নদীর দেবী
এশিয়ান ফেবার হল প্রাপ্তবয়স্কদের ম্যাগাজিন এবং প্রাপ্তবয়স্কদের ভিডিও সিরিজের নাম।   পরিদর্শন  এশিয়ান ফেভার ম্যাগাজিনটিতে সুস্পষ্ট অল্প বয়স্ক নগ্ন নারীদের চিত্র প্রকাশ করা হয়। এই ম্যাগাজিনটিতে পূর্ব এশিয়ার নারীদের সুচিত্র, এশিয়ান পর্ন তারকারদের সাথে সাক্ষাৎকার এবং এশিয়ার পর্নোগ্রাফি ডিভিডির নিরীক্ষণ বিষয়ক নানা প্রতিবেদন প্রকাশিত হতো।  এশিয়ান ফেভার প্রতি বছর ১৩ বার প্রকাশিত ল্যারি ফ্লাইন্ট এর ল্যারি ফ্লাইন্ট পাবলিকেশন দ্বারা প্রকাশিত ম্যাগাজিন, এবং হাস্টলার ভিডিও এছাড়াও প্রযোজনা করে এশিয়ান ফেবার" লাইন অব ভিডিও। এশিয়ান ফেবার'' লেখক ড্যাভিড অ্যারন ক্লার্ক "এশিয়ান ফেভার" সিরিজেরপরিচালক হন।   তথ্যসূত্র   বিষয়শ্রেণী:পর্ন পত্রিকা বিষয়শ্রেণী:মার্কিন পর্নোগ্রাফিক ম্যাগাজিন বিষয়শ্রেণী:পর্নোগ্রাফিক পুরুষদের ম্যাগাজিন বিষয়শ্রেণী:মার্কিন যুক্তরাষ্ট্রের পুরুষদের ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:জাতিগত পর্নোগ্রাফি বিষয়শ্রেণী:১৯৯৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত ম্যাগাজিন
মায়ার জঞ্জাল (ইংরেজি: Debris of Desire) ২০২০ সালে প্রিমিয়ার হওয়া ইন্দ্রনীল রায়চৌধুরী পরিচালিত একটি বাংলা ভাষার চলচ্চিত্র। এটি মানিক বন্দ্যোপাধ্যায়ের দুটি ছোটগল্প (বিষাক্ত প্রেম ও সুবালা) অবলম্বনে নির্মিত। বাংলাদেশের ভিউস অ্যান্ড ভিশনস এবং কলকাতার প্রতিষ্ঠান ফ্লিপবুক যৌথভাবে প্রযোজনা করেছে। মুখ্য চরিত্রে আছেন অপি করিম ও ঋত্বিক চক্রবর্তী। চলচ্চিত্রটি ২৪ ফেব্রুয়ারি ২০২৩ বাংলাদেশ ও ভারতের কলকাতায় একসঙ্গে মুক্তি পায়।   কাহিনী সারমর্ম  একজন ক্ষুদে অপরাধী, যে একজন বেশ্যাকে ভালোবাসে এবং তার সঞ্চয় নিয়ে পালিয়ে যেতে চায়, সে একজন ছাঁটাই করা কারখানার শ্রমিকের সাথে দেখা করে যে তার স্ত্রীকে গৃহ পরিচারিকা হিসাবে কাজ করা থেকে বিরত রাখতে মরিয়া।   অভিনয় শিল্পী    অপি করিম - সোমা  ঋত্বিক চক্রবর্তী   পরাণ বন্দ্যোপাধ্যায়  কমলিকা বন্দ্যোপাধ্যায়  ব্রাত্য বসু  চান্দ্রেয়ী ঘোষ  সোহেল মণ্ডল  শাওলি চট্টোপাধ্যায়   অভ্যর্থনা ও পুরস্কার  চলচ্চিত্রটি ইতালির রোমে এশিয়াটিকা ফিল্ম ফেস্টিভ্যালের প্রতিযোগিতা বিভাগ ‘এনকাউন্টার উইথ এশিয়ান সিনেমা’য় বেস্ট পূর্ণদৈর্ঘ্য চলচ্চিত্র জুরি অ্যাওয়ার্ড, যুক্তরাজ্যের লন্ডনে রেইনবো চলচ্চিত্র উৎসবে সেরা চলচ্চিত্র এবং ঢাকা আন্তর্জাতিক চলচ্চিত্র উৎসবে এশিয়ান কমপিটিশনে প্রতিযোগিতা করে চিত্রনাট্যের জন্য পুরস্কার পেয়েছে।   মুক্তি ও প্রিমিয়ার  আর্টহাউস চলচ্চিত্রের বিশ্বসেরা ওটিটি স্ট্রিমিং প্ল্যাটফর্ম ‘মুভি ডটকম’ এ চলচ্চিত্রটি ইতোমধ্যে মুক্তি দেওয়া হয়েছে। ২০২৩ সালে ৬ই ফেব্রুয়ারি কলকাতার বই মেলায় এর ট্রেইলার মুক্তি দেওয়া হয়। ২৪ ফেব্রুয়ারি ২০২৩ একসঙ্গে বাংলাদেশ ও ভারতের কলকাতায় মুক্তি দেওয়া হয়।   প্রিমিয়ার   চীন  ২৫ জুলাই ২০২০ (সাংহাই আন্তর্জাতিক চলচ্চিত্র উৎসব, প্রিমিয়ার)  রাশিয়া  ৬ অক্টোবর ২০২০ (মস্কো আন্তর্জাতিক চলচ্চিত্র উৎসব)  ইন্দোনেশিয়া  ২৭ নভেম্বর ২০২০ (সুম্বাওয়া, জোগ্জা-এনইটিপিএসি এশিয়ান ফিল্ম ফেস্টিভ্যাল)  ইতালি  ১৯ ডিসেম্বর ২০২০ (এশিয়াটিকা ফিল্ম ফেস্টিভ্যাল)  বাংলাদেশ  জানুয়ারী ২০২১ (ঢাকা আন্তর্জাতিক চলচ্চিত্র উৎসব)  ভারত  ২৬ আগস্ট ২০২০  ২৭ ফেব্রুয়ারি ২০২১ (কেরালার আন্তর্জাতিক চলচ্চিত্র উৎসব)  ২৭ ফেব্রুয়ারি ২০২১ (আর্টহাউস এশিয়া ফিল্ম ফেস্টিভ্যাল)  যুক্তরাষ্ট্র  ২০ মে ২০২১ (লস অ্যাঞ্জেলেসের ভারতীয় চলচ্চিত্র উৎসব)   তথ্যসূত্র    বহিঃসংযোগ      "মায়ার জঞ্জাল" এর অফিসিয়াল ফেসবুক পেজ  বিষয়শ্রেণী:২০২০-এর চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
জ্যাক ম্যাকলেস (জন্ম ৮ জুলাই ১৯৪৫) একজন ফরাসি দাবাড়ু, ফিদে মাস্টার, ফরাসি দাবা চ্যাম্পিয়নশিপ (১৯৭০) বিজয়ী এবং প্যারিস সিটি দাবা চ্যাম্পিয়নশিপ (১৯৭৫) বিজয়ী।   জীবনী  ১৯৬৫ সালে, বার্সেলোনায়, জ্যাক ম্যাকলেস ৮ম বিশ্ব জুনিয়র দাবা চ্যাম্পিয়নশিপে অংশগ্রহণ করেন এবং ১৭ তম স্থান অধিকার করেন। এছাড়াও তিনি ফ্রান্সে ১৯৬০-১৯৮০-এর দশকে অনুষ্ঠিত বেশ কয়েকটি আন্তর্জাতিক দাবা প্রতিযোগিতায় অংশগ্রহণ করেন। জ্যাক ম্যাকলেস ১৯৭০ সালেChampionnats de France ফরাসি দাবা চ্যাম্পিয়নশিপ এবং ১৯৭৫ সালে প্যারিস সিটি দাবা চ্যাম্পিয়নশিপ জিতেছিলেন।  জ্যাক ম্যাকলেস দাবা অলিম্পিয়াডে ফ্রান্সের হয়ে খেলেছেন :   ১৯৭৪ সালে, নিসের ২১তম দাবা অলিম্পিয়াডে প্রথম বোর্ডে (+৬, =৭, -৪)।   তথ্যসূত্র    বহিঃসংযোগ           বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি দাবাড়ু বিষয়শ্রেণী:দাবা ফিদে মাস্টার বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
শাহ্রুড (, এছাড়াও রোমানিকরণঃShâhrūd হিসাবে , এবং শাহরুড; এছাড়াও Shârūd) ইরানের সেমানান প্রদেশের শাহ্রুড কাউন্টির একটি শহর ও রাজধানী।  সমুদ্রপুষ্ঠ থেকে আনুমানিক  উচ্চতায় শাহ্রুড 36°25'N অক্ষাংশে ও 055°01'E দ্রাঘিমাংশে অবস্থিত। বর্তমানে, এটি সেম্‌নন প্রদেশের বৃহত্তম শহর এবং এর কাউন্টিও প্রদেশের মধ্যে বৃহত্তম। ইরান স্পেস এজেন্সির মূল লঞ্চ সাইটটি শাহরুদের কাছেই। অনন্য প্রকারের আঙ্গুরের জন্য শহরটি সুপরিচিত যা শাহ্রুডে বিশেষভাবে চাষ করা হয়। ফলস্বরূপ, শাহ্রুড আঙ্গুরের শহর হিসাবে পরিচিত।  ভৌগোলিক অবস্থান তেহরানের পূর্বে প্রায়   পূর্বে রাজধানী এবং মাশহাদের অর্ধেক পথ এবং গোরগান সড়কের সংযোগস্থলে আধুনিক শহর শাহ্রুড অবস্থিত, যা ঐতিহাসিক পাহাড়ের বোস্তাম শহরটিকে কয়েক কিলোমিটার অবধি অধিকরণ করে নিয়েছে।  শহরটির উত্তরে চারদিকে আলবুর্‌জ পর্বতমালা এবং দক্ষিণে শুকনো নোনতা মরুভূমি দ্বারা বেষ্টিত। তাশ নদী, এই শহর পেরিয়ে দক্ষিণ মরুভূমিতে পৌঁছেছে। পার্বত্য অঞ্চলের আবহাওয়া শীতল এবং নগরীর অন্যান্য অঞ্চলের আবহাওয়ায় কিছুটা তাপমাত্রা রয়েছে।  শাহ্রুড দামগান অববাহিকায় অবস্থিত, যেটি কাবীর অববাহিকার একটি উপ-অববাহিকা যেখানে রয়েছে মহা লবণ মরুভূমি।  উল্লেখযোগ্য ব্যক্তি  কুরুশ ইয়াঘমই (জন্ম ১৯৪৬) গায়ক  বায়েজিদ বোস্তামি (৮০৪-৮৭৪) সুফি  তথ্যসূত্র  বহিঃসংযোগ  ডেইলি নিউস অব শাহ্রুড   বিষয়শ্রেণী:শাহ্রুড কাউন্টির জনবহুল স্থান বিষয়শ্রেণী:সেম্‌নন প্রদেশের শহর বিষয়শ্রেণী:শাহ্রুড, ইরান
আলবার্ট টোরো (মৃত্যু ১১ ডিসেম্বর ২০১৯) ছিলেন পাপুয়া নিউ গিনীয় একজন অভিনেতা, পরিচালক এবং রাজনীতিবিদ।  টোরো টুকানা: হুসাত ই আসুয়া? (১৯৮৪) ছবিতে প্রধান চরিত্র, চিত্রনাট্যকার এবং পরিচালক হিসেবে অভিনয় করেছিলেন।  তিনি ওয়ারিয়র্স ইন ট্রানজিট (১৯৯২) এর সহ-স্রষ্টাও ছিলেন। টোরো ২০১৮ সালের উপনির্বাচনে বোগেনভিল হাউস অফ রিপ্রেজেন্টেটিভসে নির্বাচিত হন, তিনি ২০১৬ সালে মারা যাওয়া রাওপোস আপু টেপাইয়ার স্থলাভিষিক্ত হন।  টোরো ১১ ডিসেম্বর ২০১৯ তারিখে মারা যান।    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০১৯-এ মৃত্যু বিষয়শ্রেণী:জন্ম তারিখ অজানা বিষয়শ্রেণী:পাপুয়া নিউ গিনীয় অভিনয়শিল্পী-রাজনীতিবিদ বিষয়শ্রেণী:বোগেনভিল প্রতিনিধি পরিষদের সদস্য